2019. gada 19. novembrī Noteikumi Nr. 531

Rīgā (prot. Nr. 54 19. §)

**Grozījumi Ministru kabineta 2003. gada 21. oktobra noteikumos Nr. 585 "Noteikumi par grāmatvedības kārtošanu un organizāciju"**

Izdoti saskaņā ar

[likuma](http://likumi.lv/ta/id/277779-gada-parskatu-un-konsolideto-gada-parskatu-likums) "Par grāmatvedību"

[15. panta](http://likumi.lv/ta/id/277779-gada-parskatu-un-konsolideto-gada-parskatu-likums#p15) pirmo daļu un

[*Euro* ieviešanas kārtības likuma](https://likumi.lv/ta/id/254741--euro-ieviesanas-kartibas-likums)

[13. panta](https://likumi.lv/ta/id/254741--euro-ieviesanas-kartibas-likums#p13) otro daļu

Izdarīt Ministru kabineta 2003. gada 21. oktobra noteikumos Nr. 585 "Noteikumi par grāmatvedības kārtošanu un organizāciju" (Latvijas Vēstnesis, 2003, 151. nr.; 2006, 195. nr.; 2009, 204. nr.; 2010, 25. nr.; 2011, 122., 200. nr.; 2012, 54. nr.; 2013, 12., 98., 129., 203. nr.; 2017, 140. nr.; 2018, 73. nr.) šādus grozījumus:

1. Papildināt noteikumus ar 7.7punktu šādā redakcijā:

"7.7 Sagatavojot elektronisko rēķinu atbilstoši Eiropas Savienības standartam LVS EN 16931-1:2017 "Elektroniskie rēķini. 1. daļa. Elektronisko rēķinu pamatelementu semantisko datu modelis", uzņēmums to izraksta atbilstoši tehniskajā specifikācijā LVS CEN/TS 16931-2:2017 "Elektroniskie rēķini. 2. daļa: Standartam EN 16931-1 atbilstošo sintakšu saraksts" noteiktajai ISO/IEC 19845 (UBL 2.1) sintaksei."

2. Aizstāt 45. punktā skaitļus un vārdus "2010. gada 28. septembra noteikumu Nr. 916 "Dokumentu izstrādāšanas un noformēšanas kārtība" 2., 3., 4., 5. un 6. nodaļā" ar skaitļiem un vārdiem "2018. gada 4. septembra noteikumu Nr. 558 "Dokumentu izstrādāšanas un noformēšanas kārtība" 1., 2., 3., 4. un 5. nodaļā".

3. Aizstāt 47.3punktā skaitļus un vārdus "2010. gada 28. septembra noteikumu Nr. 916 "Dokumentu izstrādāšanas un noformēšanas kārtība" 54., 55., 56. un 57. punktā" ar skaitļiem un vārdiem "2018. gada 4. septembra noteikumu Nr. 558 "Dokumentu izstrādāšanas un noformēšanas kārtība" 47., 48., 49. un 50. punktā".

Ministru prezidents A. K. Kariņš

Finanšu ministrs J. Reirs